Uppgávan hjá virkisøkinum Skógrøkt er at vera tann útinnandi deildin á Umhvørvisstovuni í málum um umsiting av almennum jarðum. Tað fevnir eitt nú um røkt, rakstur og menning av náttúrulendum, viðarlundum, urtagarðsbrúki, fríluftslívi, náttúruferðavinnu, veiðu & frítíðarfiskarí. Arbeiðið hjá Skógrøkt: Veita útbúgvingar-, royndar- og menningarmøguleikar til tann grøna sektorin Umsita, røkja og menna skógfriðaðar viðarlundir í samstarvi við Skógfriðingarnevndina Umsita, røkja og menna onnur viðarlundarmál, til dømis CO2 binding, lívdarplanting og trivnaðar- og heilsuplantingar Umsita, røkja og menna frílendi og náttúrufriðaði lendi Menna plantualingina og -framleiðsluna á Gróðurstøðini Menna vísindaliga arbeiðið við royndum av trøum, runnum og øðrum vøkstri Menna royndir innan lendisrøkt, lendisskipan, arbeiðsútgerð v. m. Samstarva við myndugleikar og sektorar við felags markamóti Taka lut í norðurlendskum og altjóða samstarvi Ráðgeva og kunna myndugleikar, borgarar og áhugabólkar